Diari Oficial de la Generalitat Valenciana


Sumari del DOGV 7200, del 27-01-2014 (2014/567)

RESOLUCIÓ de 19 de desembre de 2013, del director general de Justícia, per la qual s'aproven les relacions de llocs de treball de les unitats administratives de València, Alacant, Castelló, Elx, Suport als arxius judicials de la Comunitat Valenciana i Suport al Centre de Mediació de la Comunitat Valenciana, actualitzades després de successives ampliacions, i se n'ordena la publicació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7200

Data del DOGV
:   27-01-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/567


Data del document
:   19-12-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia
    * concurs administratiu

RESOLUCIÓ de 19 de desembre de 2013, del director general de Justícia, per la qual s'aproven les relacions de llocs de treball de les unitats administratives de València, Alacant, Castelló, Elx, Suport als arxius judicials de la Comunitat Valenciana i Suport al Centre de Mediació de la Comunitat Valenciana, actualitzades després de successives ampliacions, i se n'ordena la publicació. [2014/567]  
Mitjançant una Resolució de 12 d'abril de 2006, de la Direcció General de Justícia es van crear a les localitats de València, Alacant, Castelló i Elx les unitats administratives previstes en l'article 439 de la Llei Orgànica del Poder Judicial, que van quedar integrades en l'estructura de l'Administració de Justícia de la Comunitat Valenciana.   
Igualment, per mitjà de resolucions de 25 de setembre de 2012 i de 4 de juliol de 2013 van ser creades, respectivament, la Unitat Administrativa de Suport als Arxius Judicials de la Comunitat Valenciana i la Unitat Administrativa de Suport al Centre de Mediació de la Comunitat Valenciana, que també s'integren en l'estructura de l'Administració de Justícia de la Comunitat Valenciana.   
Després de la posada en funcionament de les dites unitats administratives, el progressiu increment de les tasques inicialment encomanades ha aconsellat ampliar gradualment la seua dotació inicial de personal, a fi que estes pogueren exercir les seues comeses amb les degudes garanties d'eficàcia.   
Atés que és imprescindible l'actualització de les seues relacions de llocs de treball de manera que estes siguen un reflex fidel de la vigent estructura organitzativa de les dites unitats administratives, de conformitat amb el que disposen els articles 439 i 522.4 de la Llei Orgànica del Poder Judicial i fent ús de les atribucions que em conferix l'article 12 del Decret 194/2012, de 21 de desembre, del Consell de la Generalitat, pel qual s'aprova el Reglament Orgànic i Funcional de la Conselleria de Governació i Justícia, i havent-se negociat les successives ampliacions de llocs de treball amb les organitzacions sindicals integrants de la Mesa Sectorial de Justícia, resolc:  
  
Primer  
Aprovar les relacions de llocs de treball de les unitats administratives de València, Alacant, Castelló, Elx, Suport als arxius judicials de la Comunitat Valenciana i Suport al Centre de Mediació de la Comunitat Valenciana, actualitzades després de les successives ampliacions acordades en estes des de la seua respectiva creació, en els termes que figuren en els annexos I a VI d'esta resolució.  
   
Segon  
Publicar les esmentades relacions de llocs de treball en el Diari Oficial de la Comunitat Valenciana.   
   
Tercer  
Contra esta resolució, que posa fi a la via administrativa, podrà interposar-se amb caràcter potestatiu recurs de reposició, en el termini d'un mes, comptador des de l'endemà de la seua publicació, davant del mateix òrgan que l'ha dictada, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu en el termini de dos mesos davant dels jutjats contenciosos administratius de la ciutat de València, en virtut del que establixen els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.   
  
  
València, 19 de desembre de 2013.- El director general de Justícia: Julián Ángel González Sánchez.